****

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΨΗΦΙΑΚΗΣ ΔΙΑΚΥΒΕΡΝΗΣΗΣ**

**Γενική Διεύθυνση Οικονομικών και**

**Διοικητικών Υπηρεσιών**

**Διεύθυνση Προμηθειών & Διοικητικής Μέριμνας**

**Τμήμα Διαγωνισμών & Συμβάσεων**

Πληροφορίες: Κυριάκος Λυράκος

🕾 210 909 8478

Ε-mail: [k.lirakos@mindigital.gr](mailto:k.lirakos@mindigital.gr)

**Θέμα: «Προκήρυξη διεθνούς, ηλεκτρονικού, ανοιχτού, δημόσιου διαγωνισμού για την παροχή υπηρεσιών Παροχή Υπηρεσιών Ιδιωτικού Υπολογιστικού Νέφους Βάσεων Δεδομένων και Προμήθεια Υποδομής Συνεχούς Λήψης Αντιγράφων Ασφαλείας Βάσεων Δεδομένων»**

Το Υπουργείο Ψηφιακής Διακυβέρνησης προκηρύσσει διεθνή, ηλεκτρονικό, ανοιχτό διαγωνισμό, με σφραγισμένες προσφορές, για την παροχή υπηρεσιών για την «**Παροχή Υπηρεσιών Ιδιωτικού Υπολογιστικού Νέφους Βάσεων Δεδομένων και Προμήθεια Υποδομής Συνεχούς Λήψης Αντιγράφων Ασφαλείας Βάσεων Δεδομένων»** συνολικής προϋπολογισθείσας δαπάνης δέκα πέντε εκατομμυρίων εξακοσίων είκοσι εννέα χιλιάδων οκτακοσίων είκοσι οκτώ ευρώ **(15.629.828,00€)**, συμπεριλαμβανομένου του ΦΠΑ, με επιπλέον δικαίωμα προαίρεσης επτά εκατομμυρίων οκτακοσίων δεκατεσσάρων χιλιάδων εννιακοσίων δεκατεσσάρων ευρώ **(7.814.914,00€)**.

Ο διαγωνισμός θα πραγματοποιηθεί με τη χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), μέσω της πύλης [www.promitheus.gov.gr](http://www.promitheus.gov.gr) του συστήματος, σε προθεσμία τριάντα πέντε (35) ημερών, από την ημερομηνία αποστολή της προκήρυξης στην Επίσημη Εφημερίδα της Ευρωπαϊκής Ένωσης.

Ειδικότερα:

**1. Αναθέτουσα αρχή:** Υπουργείο Ψηφιακής Διακυβέρνησης, Διεύθυνση Προμηθειών και Διοικητικής Μέριμνας, Τμήμα Διαγωνισμών και Συμβάσεων

**2. Ταχυδρομική Διεύθυνση Αναθέτουσας Αρχής:** Φραγκούδη 11 και Αλ. Πάντου, ΤΚ 10163, Καλλιθέα Αττικής

**3. Κωδικός NUTS:** EL304

**4. Τηλέφωνο:** 210 909 8478

**5. Εmail:** [k.lirakos@mindigital.gr](mailto:k.lirakos@mindigital.gr)

**7. Διεύθυνση Διαδικτύου:** [www.mindigital.gr](http://www.mindigital.gr) και [www.gsis.gr](http://www.gsis.gr)

**8. Πληροφορίες**: Πληροφορίες επί του αντικειμένου του παρόντος Διαγωνισμού και των τεχνικών προδιαγραφών είναι διαθέσιμες από την ηλεκτρονική διεύθυνση: [db\_privCloud@gsis.gr](mailto:db_privCloud@gsis.gr), και τηλεφωνικώς, στο 210 909 8478 (για λοιπές πληροφορίες επί της διακήρυξη) κατά τις εργάσιμες ημέρες και ώρες.

**9. Διάθεση τεύχους διακήρυξης:** Ιστότοποι του Υπουργείο Ψηφιακής Διακυβέρνηση [www.mindigital.gr](http://www.mindigital.gr) και της Γενικής Γραμματείας Πληροφοριακών Συστημάτων Δημόσιας Διοίκηση [www.gsis.gr](http://www.gsis.gr) , ΔΙΑΥΓΕΙΑ, διαδικτυακές πύλες Κ.Η.Μ.ΔΗ.Σ. [www.promitheus.gov.gr](http://www.promitheus.gov.gr) και Ε.Σ.Η.ΔΗ.Σ. [www.promitheus.gov.gr](http://www.promitheus.gov.gr)με συστημικό αριθμό α/α **96925.**

**10. Τύπος Αναθέτουσας Αρχής:** Υπουργείο το οποίο ανήκει στην Κεντρική Κυβέρνηση.

**11.Κύρια Δραστηριότητας Αναθέτουσας Αρχής:** Η συγκέντρωση όλων τις κρίσιμων δομών πληροφορικής και τηλεπικοινωνιών που σχετίζονται με την παροχή ηλεκτρονικών υπηρεσιών προς τους πολίτες και τον ευρύτερο ψηφιακό μετασχηματισμό της χώρας.

**12. Κωδικοί CPV:** 72000000-5 Υπηρεσίες Πληροφορικής και άλλες συναφείς υπηρεσίες

72320000-4   Υπηρεσίες βάσεων δεδομένων

72321000-1 Υπηρεσίες βάσεων δεδομένων προστιθέμενης αξίας

51611100-9   Υπηρεσίες εγκατάστασης υλικού πληροφορικής

30233140-4 Συσκευές αποθήκευσης άμεσης προσπέλασης (DASD)

80533100-0   Υπηρεσίες εκπαίδευσης στον τομέα της πληροφορικής

**13. Κωδικός NUTS για τον κύριο τόπο εκτέλεσης των υπηρεσιών:** EL304

**14. Περιγραφή της Δημόσιας Σύμβασης:** Αντικείμενο της σύμβασης είναι η παροχή υπηρεσιών Ιδιωτικού Υπολογιστικού Νέφους Βάσεων Δεδομένων και η προμήθεια Υποδομής Συνεχούς Λήψης Αντιγράφων Ασφαλείας Βάσεων Δεδομένων, και αφορά:

1. στην παροχή υπηρεσιών ιδιωτικού υπολογιστικού νέφους Βάσεων Δεδομένων (DBaaS)
2. στην προμήθεια υποδομής συνεχούς λήψης αντιγράφων ασφαλείας Βάσεων Δεδομένων (DBBaaS), που θα εξασφαλίζουν την απρόσκοπτη λειτουργία και την επιχειρησιακή συνέχεια αναφορικά με το επίπεδο της βάσης δεδομένων των πληροφοριακών συστημάτων που φιλοξενούνται στη Γ.Γ.Π.Σ.Δ.Δ.
3. στην παροχή υπηρεσιών Εγκατάστασης και Παραμετροποίησης Εξοπλισμού (της κατάλληλης υποδομής σε επίπεδο βάσης δεδομένων υπηρεσιών υπολογιστικού νέφους και συνεχούς λήψης αντιγράφων ασφαλείας στα κέντρα δεδομένων της Γ.Γ.Π.Σ.Δ.Δ.)
4. στην παροχή υπηρεσιών Μετάπτωσης Δεδομένων,
5. στην παροχή υπηρεσιών Εκπαίδευσης,
6. στην παροχή υπηρεσιών Εμπειρογνωμοσύνης,
7. στην παροχή υπηρεσιών Υποστήριξης Παραγωγικής Λειτουργίας, ενώ

υφίσταται και δικαίωμα προαίρεσης (αν απαιτηθεί), με αύξηση του προβλεπόμενου φυσικού αντικειμένου του έργου.

**15. Υποδιαίρεση σε Τμήματα:** Όχι.

**16. Προμήθειες - Υπηρεσίες για τις οποίες υποβάλλεται προσφορά:** Οι προσφορές υποβάλλονται για το σύνολο των ζητούμενων προμηθειών - υπηρεσιών.

**17. Προϋπολογισμός:** Καθαρό ποσόΔώδεκα εκατομμύρια εξακόσιες τέσσερις χιλιάδες επτακόσια ευρώ (12.604.700,00€), πλέον ΦΠΑ 3.025.128,00€, συνολικά δεκαπέντε εκατομμύρια εξακόσιες είκοσι εννέα χιλιάδες, οκτακόσια είκοσι οκτώ ευρώ **(15.629.828,00 €)**.

**18.** **Δικαίωμα Προαίρεσης:** Καθαρό ποσό έξι εκατομμύρια τριακόσιες δύο χιλιάδες τριακόσια πενήντα ευρώ (6.302.350,00€), πλέον ΦΠΑ: 1.512.564,00€, συνολικά επτά εκατομμύρια οκτακόσιες δέκα τέσσερις χιλιάδες εννιακόσια δέκα τέσσερα ευρώ **(7.814.914,00 €)**.

**19. Συνολικός προϋπολογισμός:** Καθαρό ποσόδέκα οκτώ εκατομμύρια εννιακόσιες επτά χιλιάδες πενήντα ευρώ (18.907.050,00€), πλέον ΦΠΑ 4.537.692,00€, **συνολικά είκοσι τρία εκατομμύρια τετρακόσιες σαράντα τέσσερις χιλιάδες επτακόσια σαράντα δύο ευρώ (23.444.742,00 €)**.

**20.** **Χρηματοδότηση:** Φορέας χρηματοδότησης της παρούσας σύμβασης είναι ο προϋπολογισμός εξόδων του Υπουργείου Ψηφιακής Διακυβέρνησης, **στον ειδικό φορέα 1053-202-0000000.** Η δαπάνη για την εν λόγω σύμβαση θα βαρύνει τους **ΑΛΕ 2420989001**: Έξοδα για λοιπές υπηρεσίες **για ποσό 18.051.050,00€ πλέον ΦΠΑ 4.332.252,00€, συνολικά 22.383.302,00€** και **3120389001:** Αγορές λοιπού εξοπλισμού πληροφορικής και τηλεπικοινωνιών **για ποσό 856.000,00€ πλέον ΦΠΑ 205.440,00€, συνολικά 1.061.440,00€** για τα οικονομικά έτη 2021-2026 μαζί με το δικαίωμα προαίρεσης για τα έτη 2022-2026**,** σύμφωνα με την υπ΄ αριθμ. πρωτ. 2/16969/ΔΠΓΚ/29-4-2020 (ΑΔΑ: 65Ζ4Η-6ΤΠ, ΑΔΑΜ:20REQ007250771) έγκριση ανάληψης πολυετούς υποχρέωσης.

**21. Εναλλακτικές Προσφορές:** Δεν επιτρέπονται.

**22. Είδος Διαδικασίας:** Διεθνής, ηλεκτρονικός, ανοιχτός διαγωνισμός του άρθρου 27 του ν. 4412/2016.

**23. Κριτήριο κατακύρωσης:** Η πλέον συμφέρουσα από οικονομική άποψη προσφορά αποκλειστικά βάσει τιμής (χαμηλότερη τιμή).

**24. Διάρκεια Σύμβασης:** Εξήντα τέσσερις (64) μήνες από την υπογραφή της Σύμβασης.

**25. Χρονοδιάγραμμα Σύμβασης:** Αναλυτική παρουσίαση του χρονοδιαγράμματος της σύμβασης και των Φάσεων αυτής γίνεται στην παράγραφο Β.1 του Παραρτήματος Ι του τεύχους της διακήρυξης.

**26. Δικαίωμα συμμετοχής:** Φυσικά πρόσωπα, νομικά πρόσωπα, ενώσεις οικονομικών φορέων.

**27. Εγγυήσεις συμμετοχής:** Απαιτείται εγγύηση συμμετοχής ύψους διακοσίων πενήντα δύο χιλιάδων ενενήντα τεσσάρων ευρώ **(252.094,00€)** η οποία πρέπει να ισχύει για τουλάχιστον τριάντα (30) ημέρες μετά την λήξη του χρόνου ισχύος της προσφοράς των υποψήφιων οικονομικών φορέων.

**28. Λόγοι αποκλεισμού:** Τέλεση ποινικών αδικημάτων της παρ. 1 του άρθρου 73 του ν. 4412/2016, αθέτηση υποχρεώσεων καταβολής φόρων, εισφορών κοινωνικής ασφάλισης και παραβάσεις εργατικής νομοθεσίας σύμφωνα με την παρ. 2 του άρθρου 73 του ν. 4412/2016, οικονομικοί φορείς που τελούν σε μία από τις καταστάσεις που περιγράφονται στην παρ. 4 του άρθρου 73 του ν. 4412/2016, και περιπτώσεις κατά τις οποίες έχει επιβληθεί στον οικονομικό φορέα ποινή αποκλεισμού από τη συμμετοχή σε διαδικασίες σύναψης δημοσίων συμβάσεων σύμφωνα με το άρθρο 74 του ν. 4412/2016.

**29. Κριτήρια Επιλογής:**

**Α)**Άσκηση επαγγελματικής δραστηριότητας συναφή με το αντικείμενο της παρούσας σύμβασης.

**Β)** Οικονομική και χρηματοοικονομική επάρκεια η οποία συνίσταται σε **Μέσο γενικό ετήσιο κύκλο εργασιών** για τα έτη 2019, 2018 και 2017 ή, τις οικονομικές χρήσεις κατά τις οποίες ο υποψήφιος οικονομικός φορέας δραστηριοποιείται, αν είναι λιγότερες από τρεις συνολικά, **ίσο ή μεγαλύτερο του 150% του εκτιμώμενου προϋπολογισμού** **της παρούσας Διακήρυξης,** μη συμπεριλαμβανομένου του ΦΠΑ και του δικαιώματος προαίρεσης, ήτοι ίσο ή μεγαλύτερο των 18.907.050,00.

**Γ)** Τεχνική και Επαγγελματική Ικανότητα, η οποία συνίσταται στο

**Γ1)** Ο οικονομικός φορέας κατά τα τελευταία τρία (3) έτη να έχει υλοποιήσει ή να έχει συμμετάσχει, ως μέλος ένωσης, στην ολοκλήρωση ενός (1) ή περισσοτέρων αντίστοιχων με το προκηρυσσόμενο έργο, στην Ελλάδα ή σε άλλη χώρα της Ε.Ε. Όπου Αντίστοιχο Έργο ορίζεται οποιαδήποτε έργο που αφορά σε όμοιο ή ισοδύναμο, από πλευράς απαιτήσεων υλοποίησης, φυσικό αντικείμενο, περιβάλλον εφαρμοσμένων τεχνολογιών, μεθοδολογιών, κλίμακας και τεχνολογικής /επιχειρησιακής πολυπλοκότητας, με συμβατικό αθροιστικό τίμημα, το οποίο αντιστοιχεί στους κάτωθι αναφερόμενους τομείς τουλάχιστον 35% του προϋπολογισμού του Έργου μη συμπεριλαμβανομένου του δικαιώματος προαίρεσης (χωρίς ΦΠΑ), ήτοι 4.411.645,00€.

**Γ2)** να πληρούνται, ελάχιστα κριτήρια εμπειρίας και κατάρτισης: i) για τον Υπεύθυνο και τον Αναπληρωτή Υπεύθυνο Έργου, ii) για τους τεχνικούς του κατασκευαστή του λογισμικού και του αναδόχου που θα παρέχουν τις υπηρεσίες παραμετροποίησης και μετάπτωσης, on the job training και υποστήριξης παραγωγικής λειτουργίας, και iii) για τους τεχνικούς του κατασκευαστή του λογισμικού που θα παρέχουν τις υπηρεσίες Εμπειρογνωμοσύνης.

**Δ)** Πρότυπα διασφάλισης Ποιότητας: Οι υποψήφιοι οικονομικοί φορείς να διαθέτουν πιστοποιητικά, ή ισοδύναμα αυτών, σε Πρότυπο πιστοποίησης συστημάτων διαχείρισης ποιότητας(ISO 9001:2015), Πρότυπο πιστοποίησης διαχείρισης ασφάλειας πληροφοριών(ISO 27001:2013), διασφάλιση της ποιότητας των υπηρεσιών διαχείρισης και λειτουργίας πληροφοριακών συστημάτων IT Service Management (ISO/IEC 20000-1:2011).

Τα απαιτούμενα έγγραφα και δικαιολογητικά για την απόδειξη αφενός της μη συνδρομής των λόγω αποκλεισμού και αφετέρου της πλήρωσης των κριτηρίων επιλογής περιγράφονται αναλυτικά στο τεύχος της διακήρυξης.

**30. Στήριξη στην Ικανότητα Τρίτων:** Ναι, όσον αφορά τα κριτήρια Οικονομικής και Χρηματοοικονομικής Επάρκειας καθώς και τα κριτήρια σχετικά με την Τεχνική και Επαγγελματική Ικανότητα

**31**. **Ημερομηνία αποστολής της παρούσας στην Επίσημη Εφημερίδα της Ευρωπαϊκής Ένωσης:** 6 Οκτωβρίου2020.

**32.** **Ημερομηνία δημοσίευσης της Διακήρυξης στο Κ.Η.Μ.Δ.Η.Σ.:** 9 Οκτωβρίου 2020.

**33.** **Ημερομηνία δημοσίευσης της παρούσας στο ΔΙΑΥΓΕΙΑ:** 9 Οκτωβρίου 2020.

**34. Χρονική διάρκεια ισχύος προσφορών:** **Διακόσιες σαράντα (240) ημέρες** από την επόμενη της διενέργειας του διαγωνισμού.

**35. Τόπος κατάθεσης προσφορών:** Ηλεκτρονική κατάθεση προσφορών στη διαδικτυακή πύλη [www.promitheus.gov.gr](http://www.promitheus.gov.gr) του Ε.Σ.Η.Δ.Η.Σ στο διαγωνισμό με συστημικό αριθμό α/α **96925.**

**36. Καταληκτική ημερομηνία κατάθεσης** **προσφορών στη διαδικτυακή πύλη** [**www.promitheus.gov.gr**](http://www.promitheus.gov.gr) **του Ε.Σ.Η.ΔΗ.Σ.:** Δευτέρα 16 Νοεμβρίου 2020, ώρα 17:00.

**37. Ημερομηνία και τόπος ηλεκτρονικής αποσφράγισης προσφορών**: Παρασκευή 20 Νοεμβρίου 2020, ώρα 10:00 π.μ., μέσω του Ε.Σ.Η.Δ.Η.Σ., στα γραφεία του Υπουργείου Ψηφιακής Διακυβέρνησης.

**38. Πρόσωπα τα οποία επιτρέπεται να παρίστανται κατά την αποσφράγιση:** Ο Πρόεδρος και τα μέλη της επιτροπής Διενέργειας και Αξιολόγησης του διαγωνισμού

**39. Γλώσσα Διαγωνισμού:** Ελληνική

**40. Αρμόδιο Όργανό εξέτασης Προδικαστικών Προσφυγών:** Αρχή Εξέτασης Προδικαστικών Προσφυγών (Α.Ε.Π.Π.), Λεωφόρος Θηβών 196-198, Αγ. Ι. Ρέντης, 18233, Κτήριο Κεράνης, Τηλ: 2132141216, Τηλ. Πρωτοκόλλου: 2132141227, Φαξ: 2132141229, Email: [aepp@aepp-procurement.gr](mailto:aepp@aepp-procurement.gr)

**41. Προθεσμία Υποβολής Προσφυγών:**

α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή

(β) δεκαπέντε (15) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα, αν χρησιμοποιήθηκαν άλλα μέσα επικοινωνίας, άλλως,

(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.

Σε περίπτωση παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.

**Ο ΥΠΟΥΡΓΟΣ ΕΠΙΚΡΑΤΕΙΑΣ**

**ΚΥΡΙΑΚΟΣ ΠΙΕΡΡΑΚΑΚΗΣ**

Εσωτερική Διανομή

- Γρ. Υπουργού Ψηφιακής Διακυβέρνησης

- Γρ. κ. Γενικού Γραμματέα Πληροφοριακών Συστημάτων Δημόσιας Διοίκησης

- Δ/νση Διαχείρισης Υπολογιστικών Υποδομών και Κυβερνητικού Νέφους της Γ.Γ.Π.Σ.Δ.Δ.

-Αυτοτελές Τμήμα Στρατηγικής, Προγραμματισμού & Διαχείρισης ‘Έργων της Γ.Γ.Π.Σ.Δ.Δ